Distopia

Distopia (lit. "genah sane kaon") inggih punika jagat utawi masyarakat sane kebayang ring dija jadmane ngamargiang kahuripan sane sengsara, dehumanisasi, lan takut.  Punika wantah genah sane kabayang (minab negara ) ring dija makasami nenten becik utawi kaon, biasane totaliter utawi lingkungan sane rusak . Dystopia sampun ketah kacingak pinaka tungkalikan saking (e)utopia – konsep sane kakaryanin olih Thomas More duk warsa 1516 anggen nyihnayang parajanane sane becik.  Makakalih topia punika pinaka topik sane ketah ring fiksi . Distopia taler kabaos kakotopia,  utawi anti-utopia.

Distopia sering kacihnayang antuk rasa jejeh utawi kasangsaran,  pemerintah tirani, bencana lingkungan,  utawi ceciren sane lianan sane mapaiketan sareng panurunan kataklismik ring masyarakat. Tema sane khas saking masyarakat dystopian ngeranjing: kontrol sane jangkep majeng ring kramane ring masyarakat majalaran antuk nganggen propaganda lan taktik negara polisi, sensor informasi sane berat utawi panulak pikayunan bebas, ngaturang sembah ring tatujon sane nenten prasida kapolihang, ilangnyane individualitas sane jangkep, lan penegakan konformitas sane berat.  Yadiastun wenten tumpang tindih, fiksi dystopian mabinayan saking fiksi pasca-apokaliptik, lan masyarakat sane nenten kaaptiang nenten pastika dystopian. Masyarakat dystopian medal ring akeh sub-genre fiksi lan sering kaanggen ngambil uratian ring masyarakat, lingkungan, politik, ekonomi, agama, psikologi, etika, sains, utawi teknologi. Makudang-kudang pangawi ngawigunayang parindikan punika anggen nyihnayang parajana sane sampun wenten, akeh sane dados, utawi sampun, negara totaliter utawi parajana sane sampun runtuh. Dystopia, majalaran antuk skenario kasus sane pinih kaon sane kalintangin, sering ngaturang kritik majeng ring tren sane mangkin, norma sosial, utawi sistem politik. 

 Lis pustaka 

Kategori:Natah sané nganggén div col antuk parameter alit
Kategori:Distopia